Mad Ice

Ahmed Mohamed/MohammedMad Ice, Bongo baby  Maailman kuvalehtihttps://web.archive.org/web/20070207234332/http://allafrica.com/stories/200701180894.html  Kakoyi (s. 8. lokakuuta 1980 Masaka, Uganda), tunnetaan taiteilijanimellä Mad Ice, on ugandalainen laulaja-lauluntekijä. Hänen musiikkinsa oli uran alkuvaiheilla tyylilajiltaan raggamuffinia, mutta tyyli vaihtui myöhemmin afro-popiksi ja afro-souliksi. Hän on saavuttanut suosiota Ugandassa, Tansaniassa ja muualla Itä-Afrikassa. Hän on sittemmin muuttanut Suomeen, jossa hän on luonut maailmanmusiikkiuran laulaen pääosin swahiliksi ja gandaksi sekä osin englanniksi. Hän on esiintynyt lukuisilla jazz-, maailmanmusiikki-, pop-, rock- ja fusion-festivaaleilla ja julkaissut studioalbumit Baby Gal, Mad Ice ja Maneno sekä EP:n Maisha.

 Varhaiselämä ja ura 
Mad Ice syntyi 8. lokakuuta 1980 Ugandan Masakassa ja muutti Kampalaan yksivuotiaana. Perhe muutti Tansaniaan Mad Icen ollessa seitsemänvuotias ja palasi Ugandaan hänen ollessa kymmenenvuotias. Hänen ensikosketuksena dancehall/raggamuffin-musiikkiin oli Ugandassa vuonna 1995. Vuonna 1999 19-vuotias Mad Ice muutti Tansanian Mwanzaan, josta hän muutti myöhemmin Dar es Salaamiin parempien tilaisuuksien perässä. Siellä hän toimi MC:nä ja esiintyi erilaisissa tapahtumissa. Viimeisinä musiikillisen kehitysvaiheen vuosinaan Tansaniassa häntä opettivat ja ohjasivat kanadalaismuusikko Corry Morriarty ja tansanialaismuusikko Richard Mloka. Tuolloin Mad Ice myös oppi soittamaan kitaraa.Music Uganda - Mad Ice biography  

Mad Icen debyyttilevytys, 1990-luvun puolivälin karibialaismusiikista vaikutteita ottanut "Wanadamu" oli hitti Tansaniassa, ja sitä soitettiin radiossa. Kappaleen tuoman suosion myötä hän julkaisi seuraavan singlensä "Baby Gal", joka myös keräsi suosiota Itä-Afrikassa. Mad Icen debyyttialbumi Baby Gal julkaistiin vuonna 2003, ja se jatkoi hänen suosionsa nousua. Albumin tuotti Tansaniassa suomalainen musiikkituottaja Miikka "Mwamba" Kari. Albumin kappaleet ovat tyylilajiltaan socaa ja afrikkalaista rytmimusiikkia, joiden lisäksi niissä on vaikutteita raggamuffinista, soulista ja popista. Kappaleiden lyriikat ovat swahiliksi, gandaksi ja englanniksi.

Miikka Mwamban palattua Suomeen vuonna 2004 hän myös kutsui Mad Icen Suomeen. Siellä Mad Ice solmi kolmivuotisen levytyssopimuksen Miikka Mwamban Mwamba Records -levy-yhtiön kanssa. Mad Ice muutti Helsinkiin ja työskenteli Miikka Mwamban kanssa. Tuloksena syntyi albumi Mad Ice, joka äänitettiin Suomessa Firelight Studiosissa vuonna 2005. Albumin julkaisi Mwamba Records ja sen levittämisestä vastasi Edel Records. Mad Ice promosi uutta albumiaan kiertuoimalla Euroopassa osana skandinavialaista maailmanmusiikkiskeneä. Hänen musiikkiaan soitettiin useilla radiokanavilla ja festivaaleilla Euroopassa. Albumi sisälsi useita uusioversioita Baby Gal -albumin kappaleista ja uuden singlen "Wange", joka nousi Itä-Afrikan listoille yltäen Ugandassa ja Tansaniassa listaykköseksi vuosina 2005–2006. Suosion myötä Mad Ice muodosti muusikoiden Ziggy Deen ja Quina Ladin kanssa The Comrades -nimellä toimineen ryhmän, jonka tavoitteena oli tukea Tansanian ugandalaisartisteja. Suomessa hänen tunnettuuttaan nostanutta "Wange"-kappaletta soitettiin etenkin Power FM -kanavalla.

Vuonna 2006 Mad Icen single "Ni Wewe" keräsi menestystä ja vuonna 2007 hän osallistui kansainväliseen sanoituskilpailuun, jossa hänen kappaleensa "Nionyeshe Njia" ylsi semifinaaleihin maailmanmusiikkikategoriassa.OurMusiq: Mad Ice - His Journey To Hollywood   Mad Icen seuraava albumi Maneno julkaistiin vuonna 2007. Albumi sisälsi edeltävien vuosien hittejä, kuten kappaleet "Wange", "Malaika" ja "Nionyeshe njia", ja sen julkaisi suomalainen Recordhouse Music ja verkossa MadStylee.com.AirplayDirect: Mad Ice 

Vuonna 2011 Mad Ice julkaisi EP:n Maisha,Mad Ice: En tête de son quatrième album Maisha   joka äänitettiin Finnvoxin studiossa ja jonka tuotti Oona Kapari. EP:n pehmeämpi soulmusiikki poikkesi aikaisempien julkaisujen tyylistä. EP:llä julkaistiin nimikkokappale "Maisha", "Te Amo" ja hitiksi noussut "Mapenzi Sumu", josta myös tehtiin musiikkivideo, jonka ohjasi Joseph Bitar Helsingissä heinäkuussa 2011.

Mad Ice on kiertuoinut Itä-Afrikassa pitääkseen yllä siellä saamaa suosiotaan. Hän on sanonut haastattelussa seuraavasti: "Synnyin Ugandassa, mutta vietin joitain vuosia Tansaniassa. Siellä laulajanurani sai alkunsa. Koska laulan pääosin swahiliksi, monet pitävätkin minua tansanialaisena artistinaFlyingBlue: Mad Ice brings African vibes and rhythms from East Africa to Europe  ."

 Yksityiselämä 
Mad Ice muutti Suomeen vuonna 2004 ja haki pysyvää oleskelulupaa ja kansalaisuutta vuonna 2006. Hänellä on suomalaisen vaimonsa Niinan kanssa kaksi lasta sekä tytär aiemmasta suhteesta Tansaniassa.

 Diskografia 
 Albumit 
 Nimi Tiedot Huomautukset Baby Gal Julkaisuvuosi: 2003
 Levy-yhtiö: Kokwa Records (Tansania)
 Julkaisumuoto: CD Mad Ice Julkaisuvuosi: 2005
 Levy-yhtiö: Mwamba Records / Edel Records (Suomi)
 Julkaisumuoto: CD Maneno Julkaisuvuosi: 2007
 Levy-yhtiö: Recordhouse Music / MadStylee.com (Suomi)
 Julkaisumuoto: CD, lataus

Kokoelma-albumit
 Nimi Tiedot Best of Mad Ice, Vol. 1 Julkaisuajankohta: joulukuu 2012

 Julkaisumuoto: CD

 EP:t 
 Nimi Tiedot Huomautukset Maisha EP Julkaisuvuosi: 2011
 Levy-yhtiö: Recordhouse Music (Suomi)
 Julkaisumuoto: CD, lataus

 Singlet 
 2003: "Baby Gal"
 2005: "Wange"
 2006: "Malaika"
 2009: "Ready for Dis"
 2012: "Ninatamani" (Miikka Mwamban kanssa)
 2010: "Te Amo"
 2011: "Mapenzi Sumu"
 2013: "Wasiwasi"
 2014: "Faith"

 Lähteet 

 Aiheesta muualla 
 Virallinen sivusto  


Luokka:Laulaja-lauluntekijät
Luokka:Ugandalaiset muusikot
Luokka:Vuonna 1980 syntyneet
Luokka:Elävät henkilöt